Duerverdifull

Du er verdifull
Du er verdifull. Ja, det er deg jeg tenker på. Ta det til deg: //Du// er verdifull. Din verdi kan ikke måles, verken i penger eller noe annet. Det ligger muligheter i deg. Talenter som du kanskje ikke har oppdaget ennå. Gode tider ligger og venter på deg.

Du er verdifull. Ikke på grunn av noe du har gjort, mål du har nådd, eller seire du har vunnet.

Du er verdifull. Våger du tro på det? Tro at du er elsket akkurat som du er? Ikke bare nesten som du er, men nøyaktig slik du er i dag, med de tankene og følelsene du har, både de du har delt med andre og de som bare du vet om.

Du er verdifull. Bare du er deg. Det var en grunn til at nettopp du ble til. Noen har store tanker om deg. Ikke krav eller forventninger

som du ikke kan leve opp til, men likevel store tanker.

Gode tanker. Muligheter.

Nye veier.

Du er verdifull. Det er ikke alt som skjer for en grunn. Mye er meningsløst, men en kan vokse på erfaringer. Bli sterkere. Finne styrke i å være svak, i å slippe alt,

og våge å føle. Finne mot til å være den man er.

Du er verdifull. Du kan slutte å prøve så hardt. Du trenger ikke å gjøre deg fortjent til noe. Trenger ikke bevise noe. Er du trett, kan du få ny kraft. Har du ingen krefter, vil du få stor styrke.

Du er verdifull. Du er deg, og det holder.

// Ukjent forfatter //